भोपाल गैस काण्ड
भारत के मध्य प्रदेश राज्य के भोपाल शहर में 3 दिसम्बर सन् 1984 को एक भयानक औद्योगिक दुर्घटना हुई। इसे भोपाल गैस कांड, या भोपाल गैस त्रासदी के नाम से जाना जाता है। भोपाल स्थित यूनियन कार्बाइड नामक कंपनी के कारखाने से एक ज़हरीली गैस का रिसाव हुआ जिससे लगभग 15000 से अधिक लोगो की जान गई तथा बहुत सारे लोग अनेक तरह की शारीरिक अपंगता से लेकर अंधेपन के भी शिकार हुए। भोपाल गैस काण्ड में मिथाइलआइसोसाइनाइट (MIC) नामक जहरीली गैस का रिसाव हुआ था। जिसका उपयोग कीटनाशक बनाने के लिए किया जाता था। मरने वालों के अनुमान पर विभिन्न स्त्रोतों की अपनी-अपनी राय होने से इसमें भिन्नता मिलती है। फिर भी पहले अधिकारिक तौर पर मरने वालों की संख्या 2,259 थी। मध्यप्रदेश की तत्कालीन सरकार ने 3,787 की गैस से मरने वालों के रूप में पुष्टि की थी। अन्य अनुमान बताते हैं कि 8000 लोगों की मौत तो दो सप्ताहों के अंदर हो गई थी और लगभग अन्य 8000 लोग तो रिसी हुई गैस से फैली संबंधित बीमारियों से मारे गये थे। २००६ में सरकार द्वारा दाखिल एक शपथ पत्र में माना गया था कि रिसाव से करीब 558,125 सीधे तौर पर प्रभावित हुए और आंशिक तौर पर प्रभावित होने की संख्या लगभग 38,478 थी। ३९०० तो बुरी तरह प्रभावित हुए एवं पूरी तरह अपंगता के शिकार हो गये।
अरिहंत श्रेणी की पनडुब्बियाँ
1971 के भारत-पाकिस्तान युद्ध के दौरान, अमेरिकी राष्ट्रपति रिचर्ड निक्सन ने भारत को धमकी देने के प्रयास में बंगाल की खाड़ी में परमाणु शक्ति वाले यूएसएस एंटरप्राइज के नेतृत्व में टास्क फोर्स 74 नामक एक वाहक युद्ध समूह भेजा। इसके जवाब में, सोवियत संघ ने यूएस टास्क फोर्स का पीछा करने के लिए व्लादिवोस्तोक से परमाणु मिसाइलों के साथ सशस्त्र पनडुब्बी भेजी। इस घटना ने तत्कालीन प्रधान मंत्री इंदिरा गांधी को परमाणु हथियारों और बैलिस्टिक मिसाइल पनडुब्बियों के महत्व का प्रदर्शन किया। 1974 मुस्कुराते बुद्ध परमाणु परीक्षण के बाद, नौसेना मुख्यालय में समुद्री इंजीनियरी के निदेशक (डीएमई) ने स्वदेशी परमाणु प्रणोदन (इग्निशन) प्रणाली (परियोजना 932) के लिए एक तकनीकी अध्ययन शुरू किया।